Russe waarsku Yankees | Die Vryburger
Sergei Lawrof, Rusland se Minister van Buitelandse Sake, het Amerika se John Kerry, gewaarsku dat daar gevaarlike gevolge kan wees van militêre aksies wat teen die Siriese regering gevoer mag word.
Lawrof het blykbaar telefonies met Kerry in verbinding getree aangesien Moskou "besonder ontsteld" is oor die amptelike verklarings van die VSA wat dui daarop dat dié land gereed is om in te gryp in Sirië.
Sergei Lawrof het die aandag gevestig op die plofbare situasie in die Midde-Ooste en Noord-Afrika, indien die VSA militêr wil ingryp in die gebied.
Die VN magte, waarvan meer as 1,400 soldate vanaf Suid-Afrika gestuur is, moet nou ondersoek doen na die gifgas aanvalle wat baie inwoners se dood veroorsaak het.
Byna 4,000 mense is vir neuro-toksiese simptome in hospitale behandel
Foto – Sergei Lawrof
One thought on "Russe waarsku Yankees"
Vaandrig August 27, 2013 at 10:05 pm
Die VSA sal seker weer, vir die hoeveelste keer, onwettig en in stryd met sy grondwet, militêr betrokke raak. Ten spyte daarvan dat die VSA grondwet bepaal dat Amerika nie sonder 'n wet, deur die kongres uitgevaardig, tot 'n oorlog kan toetree nie, doen hulle dit gereeld.
'n Mens wonder in wie se belang die Amerikaanse regering werklik optree. Lyk nie juis asof dit in belang van Amerika self is nie.
Gaan hier 'n herhaling kom van wat in Libië gebeur het – Amerika, Brittanje en Frankryk.
Pres. Bashar al-Assad van Siriê het meeste van die grondgebied wat deur die ingevoerde rebelle (geplante rebelle) beset is, terug geneem. Hy is geliefd onder sy eie mense, so hoekom sal hy gifgas teen sy eie mense gebruik? (Vgl. ingevoerde rebelle – sy eie mense is nie teen hom nie.)
Daar is sowat 600 000 Christene in Sirië teenoor wie Pres. al-Assad goedgesind is en hulle geniet ook sy beskerming. Die ingevoerde rebelle het van die Christene op die wreedaardigste wyses vermoor en van die Ortodokse kerke se kosbaarste besittings en Christelike geskiedenis soos barbare tot niet gemaak, selfs 'n kerk wat 50 NC gebou is.
Die groot storie gaan oor gas, ja maar nie gifgas nie. Die doring in die vlees is Sirië se onlangs ontdekte ryk aardgas bronne en die gaspyplyn wat in wording is. Daar is tussen Irak, Iran en Sirië ooreengekom rakende die bou van 'n pylyn van duisende kilometer lank wat Europa en ander lande van gas kan voorsien. Die pyplyn sal teen 2020 100 miljoen kubieke meter gas per dag kan lewer. Sirië is, sover bekend, ook een van nog net twee lande, wat baas is oor sy